Permezz ta’ stqarrija għall-istampa u talba għad-dritt tar-risposta skond Kap 248 artiklu 248 tal-liġi tal-istampa hu qal li kien qieghed jitlob kjarifika għal dak li ġie rraportat f’ċerti sezzjonijiet tal-Istampa meta rraportaw hu attribwew il-kelma “insinifikanti”. Hu spejaga li l-kelma insinifikanti ġiet użata sabiex jiġi deskritt episodju li kien hekk ikun li kieku ma ġiex minnufih esaġerat u “blown out of proportion” minn sezzjoni partikolari tal-media li kienet u għadha parti interessata. Il-Maġistrat Peralta iċċara li filwaqt illi ma jaqbilx ma ċerti allegazzjonijiet li saru, huwa jirrispettata l-istess allegazzjonijiet magħmula minn politiċi u oħrajn, pero’ jemmen bil-qawwa kollha illi l-forum idoneju sabiex tiġi diterminata din il-materja, hija l-Kummissjoni għal Amministrazzjoni tal-Ġustizzja.